text: Uro i KIF Kolding København
  02 juni 2013 kl. 08.07
  Håndbold: Peter Bredsdorff-Larsens dage som cheftræner i KIF Kolding København synes talte. Efter et internt spillermøde i torsdags er truppen enig om, at give klubledelsen opbakning til at udskifte træneren.
  Det skriver jv.dk søndag. Ifølge avisens oplysninger har der gennem længere tid været stigende utilfredshed i truppen med trænerens taktiske dispositioner.
  KIF Kolding København skuffede med et klart finalenederlag mod Aalborg.
  Peter Bredsdorff-Larsen har stået i spidsen for KIF i snart to år.
  Landsholdsassistenten Henrik Kronborg, der sidste år var assistent for Peter Bredsdorff-Larsen i KIF, er angiveligt favorit til at overtage jobbet som cheftræner.
  